section_heading: Kazališna karijera
paragraph_text: Diplomirala je glumu na Akademiji dramskih umjetnosti "Silvio D’Amico" u Rimu 2003. godine. Iste je godine primljena u stalni angažman u HNK "Ivan pl. Zajc" u Rijeci, gdje je od tada ostvarila niz značajnih i uspješnih uloga poput Ofelije u Hamletu, Nine Zarječnaje u Galebu, Margaret u Mački na vrućem limenom krovu, zaručnice u Krvavim svatovima, Norme Desmond u mjuziklu "Sunset Boulevard" itd.